**Međunarodni dan Afrike- 25.svibnja**

Svake se godine 25. svibnja obilježava Međunarodni dan Afrike. Toga su dana 1963., 32 neovisne afričke zemlje u Adis Abebi jednoglasno izglasale rezoluciju Organizacije afričkog jedinstva, što je bio prvi korak povezivanja zemalja nakon dekoloniziranja.

Međunarodni dan Afrike nacionalni je praznik u svim zemljama potpisnicama i tom se prigodom obilježava neovisnost, zajedništvo, solidarnost i suradnja afričkih zemalja u postizanju kvalitetnijih uvjeta života i uklanjanju svih oblika kolonijalizma, kao i međunarodna suradnja i djelovanje u skladu s Poveljom Ujedinjenih naroda i Deklaracijom o ljudskim pravima.

 

Sjećate li se naslova „**Shikoba Nabajyotisaikia“**

Sigurno se pitate što znači?

Otkrijmo zajedno kroz jednu jako lijepu i poučnu priču.

Udobno se smjestite i poslušajte!

Postoji jedno afričko pleme koje njeguje možda najljepši običaj na svijetu.

Naime, ukoliko se dogodi da netko od pripadnika plemena učini nešto pogrešno i loše, oni ne osuđuju tu osobu.

Upravo suprotno, trude se da joj pomognu, olakšaju i podsjete koliko u stvari vrijedi, a sve to na jedan specifičan i dirljiv način.

Oni odlaze po osobu koja je sagriješila, odvode ju u centar sela, gdje se potom okupi cijelo pleme i naredna dva dana svi provode pričajući toj osobi o svemu dobrom što je postigla i uradila u životu.

Ovo neobično pleme vjeruje da se svako ljudsko biće rađa kao dobro i da svatko od nas u suštini jedino želi ljubav, sreću, sigurnost i mir.

Ali, ponekad u potrazi za ovim blagoslovima ljudi naprave greške koje ova zajednica, zapravo vidi kao “vapaj“ za pomoć onome koji te greške napravi.

Zbog toga, oni se ujedinjuju u namjeri da ga ohrabre, podignu, ponovo povežu s njegovom pravom prirodom, podsjete na ono što zaista jest!

„**Shikoba Nabajyotisaikia**“ jedan je od pozdrava koji oduvijek živi u ovom plemenu.

**„Nabajyotisaikia**“ zapravo znači „Poštujem te. Cijenim te. Značiš mi.“

Kao odgovor obično se izgovara **„Shikoba“,** što se prevodi kao „Ja stoga, postojim za tebe!“

Predivno, zar ne! Slažete li se?

Prije nego što krenemo na aktivnosti postavite djetetu nekoliko pitanja da vidite koliko je upoznato s temom:

Što je Afrika?, Gdje se nalazi?, Kakvi ljudi u njoj žive?, Čime se hrane?, Gdje žive?, Da li tamo ima životinja i da li zna nabrojiti neke? i sl.

Kroz istraživačko- spoznajne i likovno umjetničke aktivnosti predlažemo da zajedno istražimo kontinent Afriku, ali svatko na svoj način gledanja i primjeren djetetu: njezine stanovnike, životinje, hranu, kulturu i običaje te način života. Istraživati možemo kroz različite encikopedije, globus, slikovnice, dokumentarce i sl.

**AKTIVNOSTI:**

**IZRADITE PLAKAT**: sličnosti i razlike ( Afrika- Hrvatska)

A-LJUDI( poljoprivreda, stočarstvo, turizam, industrija...)

F-ŽIVOTINJE(lav, slon, afrički bivol, leopard, nosorog...)

R-HRANA( kukuruzna kaša, voće, povrće,mliječni i mesni proizvodi...)

I-BILJKE(baobab, cvijet sunca, afrički ljiljan...)

K-KUĆE(tradicionalne i suvremene)

A-KULTURA I OBIČAJI(afričke maske, djambe...)

 

**IZRADA NAKITA**

 

**IZRADA BUBNJEVA ILI KALIMBE**

 

**IZRADA AFRIČKE MASKE**

 

**IZRADA AFRIČKIH ŽIVOTINJA ILI MAKETE SELA**

** **

**IZRADA KUĆICA U KOJIMA ŽIVE PLEMENA:**

** **

**IZRADA UNIKATNE TRADICIONALNE NOŠNJE OSLIKAVANJEM ILI KOLAŽ**

 

Vjerujem da ste uživali u svim ponuđenim aktivnostima i otkrili bar dijelić te predivne zemlje kao i onaj djelić koji baš i nije toliko lijep zbog siromaštva. Vjerujemo da u tom dijelu svatko od nas može dati svoj doprinos. Jednom prilikom u vrtiću sakupljali smo plastične boce, a novac koji smo dobili prodajom poslali za jedan dječji vrtić u Africi.

Na kraju ovog našeg druženja predlažem da se svi lijepo dotjeramo i zajedno zaplešemo i zapjevamo.

<https://youtu.be/rq9yhEkMXMU>

Izvori: Pinterest i You Tube

Veliki pozdrav šalju Vam Vaše odgojiteljice!

**„Shikoba Nabajyotisaikia“**